

pe

**PROJEK BERKUMPULAN TENTANG BAB 1:**

**Pengenalan Falsafah**

TAJUK:

**RUKUN NEGARA**

KOD KURSUS:

**UHIS1022-73 FALSAFAH DAN ISU SEMASA**

**SEMESTER 1, 2020/2021**

FAKULTI KEJURUTERAAN, SEKOLAH KOMPUTERAN

|  |  |  |
| --- | --- | --- |
| **NAMA** | **NO. MATRIK** | **NO. TELEFON** |
| ADRINA ASYIQIN BINTI MD ADHA | A20EC0174 | 011-13033218 |
| MADINA SURAYA BINTI ZHARIN | A20EC0203 | 012-3136850 |
| NAYLI NABIHAH BINTI JASNI | A20EC0105 | 019-2463571 |
| NUR SYAMALIA FAIQAH BINTI MOHD KAMAL | A20EC0118 | 011-63360800 |

# **ISI KANDUNGAN**

[**ISI KANDUNGAN** 2](#_Toc62716164)

[**Pendahuluan** 3](#_Toc62716165)

[**Maksud rukun negara** 3](#_Toc62716166)

[**Sebab memilih tajuk Rukun Negara:** 3](#_Toc62716167)

[**Sejarah Pembentukan Rukun Negara** 3](#_Toc62716168)

[**Matlamat Rukun Negara** 5](#_Toc62716169)

[**Maksud 5 Rukun Negara** 5](#_Toc62716170)

[**1.** **Kepercayaan kepada tuhan** 5](#_Toc62716171)

[**2.** **Kesetiaan kepada raja dan negara** 6](#_Toc62716172)

[**3.** **Keluhuran perlembagaan** 6](#_Toc62716173)

[**4.** **Kedaulatan undang-undang** 7](#_Toc62716174)

[**5.** **Kesopanan dan kesusilaan** 7](#_Toc62716175)

[**Cara menerapkan rukun negara dalam kehidupan** 9](#_Toc62716176)

[**Kepentingan Menghayati Rukun Negara** 12](#_Toc62716177)

[**Kesimpulan** 13](#_Toc62716178)

[**Rujukan** 14](#_Toc62716179)

[**Pautan Video Pembentangan** 14](#_Toc62716180)

# 

# **Pendahuluan**

## **Maksud rukun negara**

Rukun Negara adalah ideologi negara yang telah dibentuk oleh Majlis Gerakan Negara selepas berlakunya peristiwa 13 Mei 1969. Peristiwa telah melemahkan perpaduan antara kaum di Malaysia. Lima prinsip yang terkandung di dalam rukun negara jelas menunjukkan kunci kepada keharmonian dan perpaduan kaum demi kejayaan dan kestabilan Malaysia.

## **Sebab memilih tajuk Rukun Negara:**

1. Mengetahui asal-usul rukun negara.
2. Mendalami maksud rukun negara satu persatu.
3. Mengaplikasikan rukun negara dalam kehidupan seharian.

# **Sejarah Pembentukan Rukun Negara**

Perdana Menteri Malaysia pertama iaitu Tunku Abdul Rahman Putra, menghadapi kesukaran untuk menguruskan sistem sosioekonomi yang diwarisi oleh penjajah British setelah kemerdekaan negara. Tambahan pula, terdapat pelbagai cabaran yang mencetuskan rusuhan kaum akibat daripada sikap liberal Tunku untuk melayan permintaan masyarakat berbilang kaum telah menyebabkan orang Melayu merasakan kehidupan mereka diabaikan. Maka, bertitik tolak daripada berlaku perpecahan dan ketidaksefahaman antara kaum kerana jurang ekonomi antara kemewahan orang bukan Melayu dengan kesempitan orang Melayu semakin luas, lalu mencetuskan Peristiwa 13 Mei 1969 (Abdul Aziz, 2010).

Peristiwa ini berlaku setelah kemenangan Parti Gerakan Rakyat (GERAKAN), Parti Tindakan Demokratik (DAP) dan Parti Progresif (PPP) telah memenangi 25 kerusi manakala PAS memenangi 12 kerusi Parlimen selepas beberapa hari berlakunya pilihan raya ketiga yang melihat Parti Perikatan gagal mendapat undi majoriti dan telah kehilangan majoriti dua per tiga di Dewan Rakyat. Namun begitu, tercetusnya rusuhan antara masyarakat Melayu dan masyarakat Cina apabila para penyokong Parti GERAKAN telah mengadakan perarakan meraikan kemenangan sambil menghina dan mengutuk orang Melayu. Malahan, UMNO telah mengadakan perarakan balas dan mengakibatkan tercetusnya rusuhan di antara kedua-dua pihak pada 13 Mei bagi membalas kembali perbuatan orang Melayu tempoh hari. Menurut akhbar Sinar Harian, peristiwa berdarah itu mencatatkan 196 orang kehilangan nyawa, walaupun terdapat pihak yang menjangka jumlah kematian sebenar adalah lebih tinggi dari 13 Mei hingga 31 Julai 1969 (2019).

Pada 16 Mei 1969, Yang di-Pertuan Agong mengisytiharkan darurat lalu menubuhkan Majlis Gerakan Negara (MEGERAN) bagi menjalankan pentadbiran negara dan Tun Abdul Razak telah dilantik sebagai pengarah operasi di bawah Akta Perintah Darurat selama 22 bulan sehinggalah perintah darurat telah dibubarkan. Pada 22 September 1970, parlimen berjaya dipulihkan semula setelah fungsi Parlimen digantung semasa perintah darurat berlangsung (Amin, 2020). lahirnya satu ideologi kebangsaan iaitu Rukun Negara yang digubal sebagai falsafah negara dan pendekatan baru ke arah mewujudkan sebuah negara bangsa yang stabil. Sejurus itu, lahirnya satu ideologi kebangsaan iaitu Rukun Negara yang digubal sebagai falsafah negara dan pendekatan baru ke arah mewujudkan sebuah negara bangsa yang stabil melalui MAGERAN. Selain itu, Majlis Perundingan Negara telah ditubuhkan bagi merencana dan merangka perpaduan negara. Hasilnya adalah pengiisytiharan Rukun Negara oleh Yang di-Pertuan Agong secara rasmi pada 31 Ogos 1970.

# **Matlamat Rukun Negara**

Kelima-lima prinsip yang terdapat di dalam Rukun Negara bukan sahaja bertujuan untuk mengukuhkan perpaduan malah untuk membentuk sebuah masyarakat yang berdaya saing selari dengan matlamat pembinaan negara Malaysia yang maju. Terdapat lima matlamat Rukun Negara. Antaranya ialah:

1. Mencapai perpaduan yang lebih erat dalam kalangan seluruh masyarakat.
2. Memelihara satu cara hidup demokratik.
3. Mencipta satu masyarakat yang adil apabila kemakmuran negara dapat dinikmati bersama secara adil dan saksama.
4. Membentuk satu sikap yang liberal terhadap tradisi kebudayaan yang kaya dan berbagai-bagai corak
5. Membina sebuah masyarakat progresif yang menggunakan sains dan teknologi moden (Jabatan Penerangan Malaysia, 2017).

# **Maksud 5 Rukun Negara**

## **Kepercayaan kepada tuhan**

Kepercayaan kepada Tuhan dimaksudkan sebagai bangsa dan negara ini telah diwujudkan atas kepercayaan yang kukuh kepada Tuhan. Melalui kepercayaan beragama inilah akan menjadikan bangsa dan negara ini sebagai satu bangsa dan negara yang berdaulat. Perlembagaan Persekutuan memperuntukkan bahawa islam adalah Agama Rasmi Persekutuan, tetapi agama dan kepercayaan-kepercayaan lain boleh diamalkan dengan aman dan tenteram di mana-mana bahagian di dalam persekutuan dan tindakan membeza-bezakan terhadap seseorang warganegara atas alasan atau perihal agama adalah dilarang sama sekali. Jawatankuasa penggubal Rukun Negara menyedari akan pentingnya agama dan kepercayaan kepada Tuhan dalam kehidupan manusia. Ketiadaan agama boleh meruntuhkan keperibadian seseorang dan merosakkan bangsa dan negara. Menyedari betapa pentingnya keteguhan pegangan anggota masyarakat terhadap ajaran agama masing-masing, prinsip ini telah dipilih sebagai prinsip pertama dalam Rukun Negara.

## **Kesetiaan kepada raja dan negara**

Prinsip kedua iaitu Kesetiaan Kepada Raja dan Negara adalah berteraskan kepada amalan Sistem Demokrasi Berparlimen dan Raja Berperlembagaan dengan Seri Paduka Baginda Yang di-Pertuan Agong sebagai ketua negara. Selaras dengan kedudukan Yang di-Pertuan Agong sebagai Raja mengikut Perlembagaan, sistem beraja juga diamalkan di setiap negeri, dan Yang di-Pertuan Negeri bagi negeri-negeri yang tidak beraja. Seri Paduka Baginda, Raja-Raja dan Yang di-Pertuan Negeri merupakan lambang perpaduan rakyat. Kesetiaan kepada Raja dan Negara bermaksud, bahawa setiap warganegara hendaklah menumpukan sepenuh taat setia, jujur dan ikhlas kepada Seri Paduka Baginda Yang di-Pertuan Agong. Di peringkat negeri pula, rakyat dikehendaki menumpukan taat setia kepada raja yang memerintah negeri tempat mereka bermastautin tanpa mengurangkan taat setia kepada Yang di-Pertuan Agong.

## **Keluhuran perlembagaan**

Prinsip ketiga iaitu Keluhuran Perlembagaan yang menekankan perlunya rakyat menerima, mematuhi dan mempertahankan keluhuran atau kemuliaan Perlembagaan Negara. Perlembagaan Negara adalah sumber perundangan yang tertinggi dan berfungsi untuk memberi perlindungan kepada setiap rakyat negara ini akan hak dan keistimewaan mereka sebagai warganegara. Setiap warganegara Malaysia dikehendaki menghormati, menghargai, serta memahami maksud dan kandungan serta latar belakang sejarah pembentukan Perlembagaan Negara. Perlembagaan Negara telah digubal berasaskan kesepakatan semua kaum dan semua pihak di negara ini. Oleh hal yang demikian ia merupakan satu kontrak sosial rakyat yang tidak boleh dipersoalkan dan diganggu gugat oleh mana-mana individu atau mana-mana pihak. Perlembagaan Malaysia juga turut menentukan pola politik dan kedudukan sosioekonomi rakyat di negara ini. Ianya juga adalah sumber rujukan bagi segala hal yang berkaitan dengan sistem pemerintahan, perundangan, kedudukan dan hak sosioekonomi rakyat.

## **Kedaulatan undang-undang**

Keadilan yang diasaskan atas kedaulatan undang-undang menunjukkan bahawa setiap rakyat adalah sama taraf di sisi undang-undang. Selain itu, Kebebasan asasi juga terjamin bagi semua warganegara Malaysia. Undang-undang negara yang berasaskan perlembagaan perlu diterima dan dipertahankan kedaulatannya. Tanpa adanya undang-undang maka negara tidak dapat mencapai keamanan dan kestabilan. Seterusnya, undang-undang negara dijamin pula oleh institusi kehakiman yang bebas dan berwibawa. Setiap negara memerlukan undang-undang untuk mengawal dan mewujudkan satu masyarakat yang aman, stabil dan makmur. Menerusi kewujudan undang-undang juga, ianya akan menjamin kehidupan anggota masyarakat agar dapat hidup dalam suasana yang teratur dan selamat tanpa sebarang bentuk kekacauan. Hak-hak semua rakyat juga boleh diamalkan dengan bebas asalkan tidak melanggar undang-undang serta perkara-perkara seperti mana yang dijamin oleh Perlembagaan Negara. Hak-hak kebebasan yang dijamin oleh Perlembagaan itu tidaklah termasuk hak menggulingkan kerajaan sama ada dengan kekerasan atau dengan cara-cara yang tidak menurut Perlembagaan.

## **Kesopanan dan kesusilaan**

Prinsip kelima Rukun Negara iaitu kesopanan dan kesusilaan menekankan perkembangan personaliti dan tingkah laku setiap rakyat. Ianya bertujuan untuk membentuk warga negara yang bersopan santun dan bersusila selaras dengan kempen Budi Bahasa dan Nilai Murni yang dijalankan. Sifat individu yang bersopan santun dan bersusila adalah paling bermakna dan amat penting dalam konteks perhubungan antara satu sama lain dalam masyarakat pelbagai kaum di negara ini. Sikap bersopan santun dan bersusila patut diamalkan bagi membentuk seseorang individu dan masyarakat yang berdisiplin dan bermoral tinggi yang akan membantu mewujudkan sebuah masyarakat yang harmoni. Tatasusila ini membenci dan mengutuk tingkah laku atau perbuatan yang angkuh atau menyinggung perasaan seseorang atau sesuatu golongan. Tingkah laku sopan juga mengandungi suatu darjah kesusilaan yang tinggi dalam kedua-dua kehidupan persendirian dan kehidupan bernegara. Prinsip ini menjadi panduan supaya perilaku masyarakat sentiasa terpelihara dan berkembang sesuai dengan keperibadian bangsa dan nilai-nilai murni.

# **Cara menerapkan rukun negara dalam kehidupan**

Rukun negara ialah teras kepada pembentukan rakyat Malaysia yang cemerlang. Seorang individu yang lahir atau menetap di Malaysia bertanggungjawab untuk mengetahui isi kandungan serta maksud tersirat yang ada di sebalik rukun negara yang dilafazkan. Rukun negara ialah asas utama yang penting dan perlulah ditanam di dalam diri setiap masa tanpa mengira umur, jantina mahupun kaum. Jadi, berikut adalah beberapa cara yang boleh digunakan untuk menerapkan rukun negara dalam kehidupan.

Cara pertama yang boleh digunakan bagi menerapkan rukun negara dalam kehidupan ialah didikan awal di rumah. Semestinya dengan adanya perkataan rumah, pihak yang terlintas di fikiran pastilah ibu bapa. Peranan ibu bapa memainkan satu bahagian yang besar dalam memupuk intipati rukun negara dalam diri anak-anak. Anak-anak akan lebih mudah untuk menerima isi-isi rukun negara jika didik sejak kecil lagi. Dengan pendedahan awal ini, seseorang itu akan lebih memahami kandungan rukun negara dan akan mengaplikasikannya dalam kehidupan seharian. Sebagai contoh, seorang individu yang faham akan maksud rukun negara kelima, kesopanan dan kesusilaan, pasti akan bersikap mulia dan sentiasa menghormati semua orang tidak kira bangsa mahupun agama. Fahaman yang didapati dari didikan awal di rumah akan melahirkan individu yang bersifat mulia kerana tahu akan nilai-nilai yang baik dapat membentuk satu negara yang aman.

Cara kedua ialah cara yang boleh dilaksanakan oleh pihak kerajaan terutamanya kerana pihak kerajaan mampu memberi impak kepada rakyat. Cara yang boleh digunakan oleh pihak kerajaan ialah dengan mengadakan kempen kesedaran. Kempen kesedaran ialah seakan-akan ceramah yang diadakan bagi memupuk kesedaran dan meningkatkan semangat pesertanya untuk terus memahami isi kandungan kempen tersebut. Kempen kesedaran sering diadakan di tempat-tempat yang mudah untuk berkumpul seperti di dewan dan sesuai untuk semua peringkat umur. Kempen kesedaran tentang rukun negara mampu membuka minda pesertanya untuk melihat kepentingan rukun negara untuk membina satu negara yang harmoni. Maka, dengan kempen kesedaran, pihak kerajaan mampu meningkatkan pengetahuan rakyat tentang perihal rukun negara.

Cara ketiga adalah dengan memberikan pendidikan di sekolah. Pihak kerajaan telah menetapkan subjek-subjek serta silibus yang lengkap dan termasuklah tentang rukun negara. Contoh subjek yang menyentuh tentang rukun negara ialah subjek Sejarah dan subjek Pendidikan Sivik dan Kewarganegaraan. Pendidikan di sekolah dapat memberi pendedahan buat golongan muda tentang sejarah serta kepentingan rukun negara yang dapat mengekalkan keamanan negara sehingga ke hari ini. Pendidikan di sekolah mampu membuka minda golongan muda untuk menghayati serta memahami isi kandungan rukun negara. Jadi, pendidikan di sekolah sama ada sekolah rendah mahupun sekolah menengah, adalah penting dalam menerapkan isi-isi tersirat di sebalik rukun negara yang berjaya menjaga keamanan negara.

Cara yang terakhir adalah dengan menggunakan pengaruh media massa. Pada zaman kini, media massa merupakan antara pengaruh terbesar yang mampu pengaruh minda pengguna untuk menghayati isi yang terdapat di platform media massa. Pengaruh media massa telah berkembang dengan luas apabila terciptanya media sosial. Pada masa kini, media massa bukanlah hanya terhad pada siaran televisyen dan surat khabar, namun media sosial juga memainkan peranan yang besar dalam pengaruh media massa. Pengguna media sosial adalah bebas dan tidak memerlukan wang untuk mengeluarkan apa-apa pernyataan selagi tidak melanggar undang-undang. Media sosial juga mempunyai had umur yang dibenarkan untuk memiliki akaun sendiri jadi, bukanlah sesiapa sahaja boleh mempunyai akaun media sosial dan mengatakan perkara yang tidak berfaedah. Melalui media sosial masing-masing, pengguna boleh menyebarkan tentang rukun negara bagi memberikan pendedahan kepada orang ramai tentang rukun negara.

Kesimpulannya, dalam menyebarkan ilmu tentang rukun negara, terdapat beberapa cara yang berkesan untuk menerapkan ilmu tersebut dalam minda setiap individu di Malaysia tanpa mengira umur. Cara-cara yang diterangkan itu merupakan beberapa cara yang mampu memberi perbezaan yang signifikan kerana cara-cara tersebut ialah antara cara yang terpantas untuk mendedahkan tentang rukun negara kepada semua pihak di negara ini.

# **Kepentingan Menghayati Rukun Negara**

1. Mencapai perpaduan yang optimum. Rukun negara dapat membentuk satu bangsa yang bersatu padu tanpa mengira asal usul, bahasa, agama dan budaya yang mempunyai semangat cintakan negara.

1. Memelihara satu cara hidup demokratik di Malaysia. Perlembagaan negara mampu menjamin kebebasan hak asasi serta kebebasan menjalankan aktiviti berpolitik.
2. Mencipta sebuah masyarakat yang adil. Setiap individu berhak menggunakan kemudahan yang disediakan dan berpeluang menikmati kekayaan negara.
3. Membentuk satu sikap yang liberal. Masyarakat bebas melakukan aktiviti keagamaan, adat resam dan kebudayaan masing-masing sesuai dengan perpaduan negara.
4. Membina sebuah masyarakat yang progresif dengan mewujudkan generasi yang pakar dalam pelbagai bidang demi mencapai kemajuan negara serta perkembangan teknologi.

# 

# **Kesimpulan**

Kesimpulannya, rukun negara ialah teras dalam membentuk negara Malaysia. Rukun negara ialah elemen yang sangat kritikal dalam mengekalkan keamanan yang dikecapi sejak Malaysia merdeka. Tanpa rukun negara, rakyat tidak akan ada pegangan yang kukuh dan pastinya pembentukan negara ini akan menjadi satu bencana. Rukun negara juga dapat membentuk insan yang cinta akan negara kerana dengan memahami segala sejarah dan kepentingan rukun negara, individu tersebut pasti akan berasa bangga dengan negara ini seterusnya, berusaha untuk membantu dalam memajukan negara ini dalam pelbagai bidang.

# **Rujukan**

Abdul Aziz, A. R. (2010). Rukun Negara dalam memperkukuhkan ketahanan negara. <http://repo.uum.edu.my/3186/1/S22.pdf>

Amin, K. (2020, February 27). 'Gantung Parlimen sehingga stabil'. Retrieved January 20, 2021, from <https://www.sinarharian.com.my/article/71664/KHAS/Peralihan-Kerajaan/Gantung-Parlimen-sehingga-stabil>

<https://www.sinarharian.com.my/article/27800/BERITA/Nasional/Peristiwa-13-Mei-Pengajaran-perlunya-masyarakat-bersatu-padu>

Mohd Azhar, Faizah, Rozeyta, et. al (2020). *Penghayatan Etika dan Peradaban.* Johor Bahru, Malaysia: Fakulti Sains Sosial dan Kemanusiaan UTM.

# **Pautan Video Pembentangan**

https://drive.google.com/drive/folders/1qwuDeKbZOOMtzfX2BOSSXP4kd2iW4BRB?usp=sharing